smcproject/ml-wiki-sentences huggingface dataset:
മഹത്ത്വവും സ്വാധീനവും 1984-ൽ ഹോളിവുഡ് വാക്ക് ഓഫ് ഫെയ്മിൽ സ്ഥാപിച്ച ജാക്സന്റെ പേരിലുള്ള നക്ഷത്രം.
മാധ്യമങ്ങൾ ജാക്സണെ സാധാരണയായി കിംങ്ങ് ഓഫ് പോപ്പ് എന്നാണ് വിളിക്കുന്നത്.
കാരണം തന്റെ സംഗീത ജീവിതത്തിനിടയിൽ അദ്ദേഹം സംഗീത വീഡിയോയെ ഒരു കലാരൂപമായും അതിനോടൊപ്പം ഒരു പരസ്യ ഉപകരണവുമാക്കിമാറ്റുകയും അതിലൂടെ ആധുനിക പോപ് സംഗീതത്തിന്റെ വളർച്ചയ്ക്ക് വഴിവെക്കുകയും ചെയ്തു.
തന്റെ ജീവിതത്തിനിടയിൽ തന്റെ സംഗീതം വഴിയും മനുഷ്യത്വപരവുമായ സംഭാവനകൾ വഴിയും ജാക്സന് ലോകമെമ്പാടും സമാനതകളില്ലാത്ത സ്വാധീനം ചെലുത്താൻ സാധിച്ചിട്ടുണ്ട്.
അദ്ദേഹത്തിന്റെ ത്രില്ലർ പോലുള്ള ഗാനങ്ങളുടെ വീഡിയോകളുടെ പ്രശസ്തി വർണ്ണ വിവേചനത്തിന്റെ അതിർ വരമ്പുകൾ തകർക്കാനും ശൈശവ ദശയിലായിരുന്ന എംറ്റിവി ചാനലിന്റെ വളർച്ചയ്ക്കും കാരണമായിട്ടുണ്ട്.
ജാക്സന്റെ സംഭാവനകൾ പല തരം സംഗീത വിഭാഗങ്ങളിലെ വിവിധ കലാകാരന്മാരെ സ്വാധീനിച്ചിട്ടുണ്ട്.
ബിഇട്ടി ജാക്സണെ "എക്കാലത്തേയും വലിയ എന്റർടൈനർ" എന്ന് വിളിക്കുകയും "സംഗീത വീഡിയോ രംഗത്ത് വിപ്ലവകരമായ മാറ്റങ്ങൾ കൊണ്ടുവന്നവൻ എന്നും മൂൺവാക്ക് പോലുള്ള നൃത്ത ശൈലികൾ ലോകത്തിനു മുന്നിൽ പരിചയപ്പെടുത്തിയവൻ എന്നും വിശേഷിച്ചു. അതു പോലെ ജാക്സന്റെ ശബ്ദം, സ്റ്റൈൽ, ചലനം, പൈതൃകം എല്ലാം എല്ലാ വിഭാഗങ്ങളിൽപ്പെട്ട കലാകാരന്മാരെയും പ്രചോദിപ്പിക്കുന്നു."
എന്നും ചൂണ്ടിക്കാട്ടി.
1984 ൽ ടൈം വാരികയുടെ പോപ്പ് നിരൂപകൻ ജേ ക്രൂക്‌സ് എഴുതി "ജാക്സൺ ദി ബീറ്റിൽസ്നു ശേഷമുള്ള ഏറ്റവും വലിയ സംഭവമാണ്. അതുപോലെ എൽവിസ് പ്രെസ്‌ലിയ്ക്കു ശേഷമുണ്ടായ ഏക പ്രതിഭാസവും . ഒരു പക്ഷെ എക്കാലത്തെയും പ്രശസ്തമായ കറുത്ത ഗായകനും ജാക്സൺ ആയിരിക്കും "1990 ൽ വാനിറ്റി ഫെയർ ജാക്സണെ ഷോ ബിസിനസ്സിന്റെ ചരിത്രത്തിലെ ഏറ്റവും പ്രശസ്തമായ കലാകാരൻ എന്ന് വിശേഷിപ്പിച്ചു.
2003 ൽ ഡെയ്ലി ടെലഗ്രാഫ് എഴുത്തുകാരൻ ടോം ഉട്ലി ജാക്സണെ "വളരെ പ്രധാനപ്പെട്ട" ഒരു "പ്രതിഭ"യാണെന്ന് എഴുതി.
ജൂലൈ 7, 2009 -ലെ ജാക്സന്റെ അനുസ്മരണ ചടങ്ങിൽ വെച്ച്, മോടൗൺ സ്ഥാപകൻ ബെറി ഗോർഡി ജാക്സണ "എക്കാലത്തെയും വലിയ എന്റർടൈനർ" എന്നു വിശേഷിപ്പിച്ചു.
ജൂൺ 28, 2009ന് ബാൾട്ടിമോർ സൺ " മൈക്കൽ ജാക്സൺ ലോകത്തെ മാറ്റിയ 7 വഴികൾ" എന്ന പേരിൽ ലേഖനമെഴുതി.
2009 ജൂലൈയിൽ ചന്ദ്രന്റെ പര്യവേക്ഷണം, സെറ്റിൽമെന്റ്, വികസനവും മറ്റും പ്രോത്സാഹിപ്പിക്കുന്ന ലൂണാർ റിപ്പബ്ലിക് സൊസൈറ്റി ചന്ദ്രനിലുള്ള ഒരു ഗർത്തത്തിന് മൈക്കൽ ജാക്സൺ എന്ന് പേരു നൽകി.
അതേ വർഷം ജാക്സന്റെ 51 ആം പിറന്നാൾ ദിനത്തിൽ ഗൂഗിൾ അവരുടെ ഗൂഗിൾ ഡൂഡിൽ ജാക്സണു സമർപ്പിച്ചു.
മൈക്കൽ ജാക്സസന്റെ മെഴുകു പ്രതിമ ലണ്ടനിലെ മാഡം തുസാസിലെ വാക്സ് മ്യൂസിയത്തിൽ.
ഡിസംബർ 19, 2014 ന് ബ്രിട്ടീഷ് കൗൺസിൽ കൾച്ചറൽ റിലേഷൻസ് ജാക്സന്റെ ജീവിതം 20-ാം നൂറ്റാണ്ടിൽ ഏറ്റവും പ്രധാനപ്പെട്ട 80 സാംസ്കാരിക സന്ദർഭങ്ങളിലൊന്നാണെന്ന് കണ്ടെത്തി.
ബഹുമതികളും പുരസ്കാരങ്ങളും പ്രമാണം:Thriller platinum record, Hard Rock Cafe Hollywood.
JPG ത്രില്ലർആൽബത്തിന്റെ പ്ലാറ്റിനം പതിപ്പ് കാലിഫോർണിയയിലെ ഹാർഡ് റോക്ക് കഫെയിൽ പ്രദർശിപ്പിച്ചിരിക്കുന്നു.
മൈക്കൽ ജാക്സൺ രണ്ടു തവണ ഹോളിവുഡ് വാക്ക് ഓഫ് ഫെയ്മ്ൽ അംഗമായിട്ടുണ്ട്.
1980-ൽ ദ ജാക്സൺ 5 ലെ അംഗമെന്ന നിലയിലും 1984-ൽ ഏകാംഗ കലാകാരനായിട്ടും ആയിരുന്നു ഇത്.
തന്റെ സംഗീതത്തിൽ ജീവിതത്തിനിടയിൽ നിരവധി പുരസ്കാരങ്ങളും ബഹുമതികളും ജാക്സണു ലഭിച്ചിട്ടുണ്ട്.
ലോക സംഗീത പുരസ്കാരം , 'ഏറ്റവും കൂടുതൽ വിൽക്കപ്പെടുന്ന സഹസ്രാബ്ദത്തിലെ പോപ് പുരുഷ കലാകാരൻ', അമേരിക്കൻ സംഗീത പുരസ്കാരം 'നൂറ്റാണ്ടിന്റെ കലാകാരൻ' , ബാംബിയുടെ സഹസ്രാബ്ദത്തിലെ പോപ് കലാകാരൻ.
എന്നീ പുരസ്കാരങ്ങൾ ഇതിൽ ചിലതു മാത്രം.
അതുപോലെ രണ്ടു തവണ റോക്ക് ആൻഡ് റോൾ ഹോൾ ഓഫ് ഫെയിംൽ അംഗമായിട്ടുള്ള ഇദ്ദേഹം (1997-ൽ ദ ജാക്സൺ 5 ലെ അംഗമെന്ന നിലയിലും 2001 -ൽ ഏകാംഗ കലാകാരനായിട്ടും) വോക്കൽ ഗ്രൂപ്പ് ഓഫ് ഹാൾ ഓഫ് ഫെയ്‌മ് ( ജാക്സൺ 5 അംഗം എന്ന നിലയിൽ), സോങ്ങ് റൈറ്റേഴ്സ് ഹാൾ ഓഫ് ഫെയ്മ് ,ഡാൻസ് ഹാൾ ഓഫ് ഫെയ്മ് ,റിഥം ആൻഡ് ബ്ലൂസ് ഹാൾ ഓഫ് ഫെയിം എന്നിവയിൽ ചേർക്കപ്പെട്ടിട്ടുണ്ട്.
ഇതിനു പുറമേ അനേകം ഗിന്നസ്  വേൾഡ് റെക്കോർഡ്സ് (2006-ൽ മാത്രം 8), 13 ഗ്രാമി പുരസ്കാരങ്ങൾ (കൂടാതെ ഗ്രാമി ലെജൻഡ് പുരസ്കാരവും ഗ്രാമി ലൈഫ് ടൈം അച്ചീവ്മെന്റ് പുരസ്കാരവും ), 26 അമേരിക്കൻ മ്യൂസിക്ക് പുരസ്കാരങ്ങൾ (മറ്റാരെക്കാളും കൂടുതൽ), കൂടാതെ നൂറ്റാണ്ടിന്റെ കലാകാരൻ (Artist of the Century) ദശാബദത്തിന്റെ കലാകാരൻ (Artist of the 1980s) പുരസ്കാരങ്ങൾ, 13 നമ്പർ വൺ സിംഗിൾസ് ഇൻ ദ യുണൈറ്റഡ് സ്റ്റേറ്റ്സ് പുരസ്കാരങ്ങളും അദ്ദേഹത്തിന്റെ പേരിലുണ്ട്.
അദ്ദേഹത്തിന്റെ പാട്ടുകളുടെ, ഏകദേശം 100 കോടി പ്രതികൾ ലോകമാകെ വിറ്റഴിച്ചിട്ടുണ്ട്.
ഡിസംബർ 29, 2009 ന് അമേരിക്കൻ ഫിലിം ഇൻസ്റ്റിറ്റ്യൂട്ട് ജാക്സന്റെ മരണം "പ്രാധാന്യമുള്ള നിമിഷം" ആയി പ്രഖ്യാപിച്ചിട്ടുണ്ട്..
യുണൈറ്റഡ് നീഗ്രോ കോളേജ് ഫണ്ട് , ഫിസ്ക് സർവകലാശാല എന്നിവ ജാക്സണ് ഓണററി ഡോക്ടറേറ്റ് ബിരുദം നൽകി ആദരിച്ചിട്ടുണ്ട്.
വരുമാനവും സ്വത്തുക്കളും
2018 ഓഗസ്റ്റിൽ ഫോർബ്സ് മാഗസിൻ ജാക്സൺ തന്റെ ജീവിതകാലത്തും മരണ ശേഷവുമായി  ഏകദേശം $4.2 ബില്യൺ (75 കോടി ഡോളർ) നേടിയതായി കണ്ടെത്തി.
സോണി മ്യൂസിക് യൂണിറ്റ് വഴി തന്റെ റിക്കോർഡിങ്ങുകളുടെ വിൽപനയും മറ്റു റോയൽറ്റികളിലൂടെയായി $ 300 മില്യൺ (30 കോടി ഡോളർ) ഉം, തന്റെ സംഗീത കച്ചേരികളിൽ നിന്നും , സംഗീത പ്രസിദ്ധീകരണത്തിൽ (ബീറ്റിൽസ് കാറ്റലോഗ് ലെ തന്റെ പങ്കു ഉൾപ്പെടെ) നിന്നും, പരസ്യങ്ങളിൽ നിന്നും മറ്റുമായി $ 400 മില്യണും (40 കോടി ഡോളർ) സമ്പാദിച്ചു .
ചില കണക്കുകളിൽ 2002, 2003, 2007 വർഷങ്ങളിൽ ജാക്സന്റെ ആസ്തി നെഗറ്റീവ് $ 285 മില്യൺ (-28.5 കോടി ഡോളർ) മുതൽ പോസിറ്റീവ് $ 350 മില്യൺ (+35 കോടി ഡോളർ)ആണെന്ന് ചൂണ്ടിക്കാണിക്കുന്നു.
മൈക്കൽ ജാക്സന്റെ സ്വത്തുവിവരങ്ങൾ വർഷം ആസ്തി കടം Net worth ഉറവിടം 2002 13 കോടി ഡോളർ 41.5 കോടി ഡോളർ -28.5 കോടി ഡോളർ ഫോറൻസിക് അക്കൌണ്ടന്റുകാരൻ  2002 ലെ ബാലൻസ് ഷീറ്റിന്റെ കണക്കുകളുടെ സത്യവാങ്മൂലം സമർപ്പിച്ചപ്പോൾ 2003 55.0 കോടി ഡോളർ(10 കോടി ഡോളറിന്റെ വസതു വകകളായ നെവർലാന്റ് റാഞ്ചും, ലാസ് വെഗാസിലെ ഭവനവും,45 കോടി ഡോളറിന്റെ സംഗീത പകർപ്പ്, വിതരണവകാശവും 20 കോടി ഡോളർ 35 കോടി ഡോളർ ഫോബ്സ് , നവംബർ 21, 2003 2007 56.76 കോടി ഡോളർ (സോണി/എടിവി സംഗീത പകർപ്പ്, വിതരണവകാശത്തിന്റെ 50% ശതമാനമായ 39.06 കോടി  ഡോളർ,3.3 കോടി ഡോളർ വിലമതിപ്പുള്ള നെവർലാന്റ്, 2 കോടി ഡോളർ, വില മതിപ്പുള്ള കാറുകൾ,പുരാവസ്തുക്കൾ മറ്റു വസ്ത്തു വകകൾ, കൂടാതെ 668,215 ഡോളർ പണം) 33.1 കോടി ഡോളർ 23.6 കോടി ഡോളർ മൈക്കൽ ജാക്സന്റെ സാമ്പത്തിക സ്ഥിതി മാർച്ച് 2007-ൽ വാഷിങ്ടൺ അടിസ്ഥാനമാക്കി പ്രവർത്തിക്കുന്ന അക്കൌണ്ടിംഗ് കമ്പനിയായ തോംപ്സൺ, കോബ്, ബാസിലിയോ അസോസിയേറ്റ്സ് തയ്യാറാക്കിയത്..
ആസ്തിയും;അമേരിക്കൻ ഫെഡറൽ എസ്റ്റേറ്റ് നികുതി പ്രശനങ്ങളും
ജൂലൈ 26, 2013 ന് മൈക്കൽ ജാക്സൺ എസ്റ്റേറ്റിന്റെ നടത്തിപ്പുക്കാർ യു എസ് സ്റ്റേറ്റ് ടാക്സ് കോർട്ടിൽ ആദായ വകുപ്പിനെതിരെ ഒരു പരാതി നൽകി.
ജാക്സന്റെ എസ്റ്റേറ്റ് -ന്റെ മൂല്യം $ 7 ഡോളർ ആണെന്നു അതിന്റെ നടത്തിപ്പുകാർ പറയുമ്പോൾ അത് 1.1 billion (110 കോടി ഡോളർ) ആണെന്നു ആദായവകുപ്പും ആരോപിക്കുന്നു.
ആയതിനാൽ വില കുറച്ചു കാണിച്ചതിനാൽ ജാക്സൻ എസ്റ്റേറ്റ് $ 700 മില്യൺ ഡോളർ (70 കോടി ഡോളർ) പിഴയടക്കം നികുതിയായി അയക്കാൻ അവർ ആവശ്യപ്പെട്ടിരുന്നു.
ഈ കേസ് ഫയലിൽ സ്വീകരിച്ച കോടതി വിചാരണയ്ക്കായി 2017 ഫെബ്രുവരിയിലേക്ക് മാറ്റി വെച്ചു.
2016 ൽ ഫോബ്സ് മാഗസിൻ ജാക്സന്റെ വരുമാനം 82.5 കോടി ഡോളർ (825 ദശലക്ഷം)) കണ്ടെത്തി.
ഇതോടെ ഒരു വർഷം ഏറ്റവും കൂടുതൽ വരുമാനം നേടുന്ന സംഗീതജ്ഞനായി ജാക്സൺ മാറി.
സോണി/എടിവിയിലുള്ള ജാക്സന്റെ 50% പങ്ക് വിറ്റഴിച്ചതിലൂടെയാണ് ഇതിൽ ഭൂരിഭാഗവും നേടിയത്.2018 ൽ ഫോബ്സ് മാഗസിൻ ജാക്സന്റെ ആ വർഷത്തെ വരുമാനം 40 കോടി ഡോളർ (400 ദശലക്ഷം)) ആണെന്നു കണ്ടെത്തി ഇതോടെ തന്റെ മരണശേഷം തുടർച്ചയായ എട്ടാം തവണയാണ് ജാക്സൺ 100 ദശലക്ഷം ഡോളർ (10 കോടി ഡോളർ) മുകളിൽ എന്ന നേട്ടം കൈവരിക്കുന്നത്.
മരണനാന്തര വാർഷിക വരുമാനം വർഷം വരുമാനം ഉറവിടം 2009 9 കോടി ഡോളർ 2010 27.5 കോടി ഡോളർ 2011 17 കോടി ഡോളർ 2012 14.5 കോടി ഡോളർ 2013 16 കോടി ഡോളർ 2014 14 കോടി ഡോളർ 2015 11.5 കോടി ഡോളർ 2016 82.5 കോടി ഡോളർ 2017 7.5 കോടി ഡോളർ 2018 40  കോടി ഡോളർ ആൽബങ്ങൾ ഗോ റ്റു ബി ദേർ (1972) ബെൻ (1972) മ്യൂസിക് മി (1973) ഫോറെവർ, മൈക്കേൽ (1975) ഓഫ് ദ വാൾ (1979) ത്രില്ലർ (1982) ബാഡ് (1987) ഡെയ്ഞ്ചൊറസ് (1991) ഹിസ്റ്ററി:പാസ്റ്റ്, പ്രസന്റ് ആൻഡ്‌ ഫ്യൂച്ചർ, ബുക്ക്‌ ഒന്ന് (1995) ഇൻവിൻസിബ്ൾ (2001) ചലച്ചിത്രങ്ങൾ ദ വിസ് (1978) ക്യാപ്റ്റൻ ഇഒ (1986) മൂൺവാക്കർ (1988) മൈക്കൽ ജാക്സന്റെ ഗോസ്റ്റ് (1997) മെൻ ഇൻ ബ്ലാക്ക് II (2002) മിസ് കാസ്റ്റ് എവെ ആൻഡ് ദ ഐലന്റ  ഗേൾസ് (2004) മൈക്കൽ ജാക്സന്റെ ദിസ് ഈസ് ഇറ്റ് (2009) ബാഡ് 25 (2012) മൈക്കൽ ജാക്സൺ: ദ ലാസ്റ്റ് ഫോട്ടോ ഷൂട്ട് (2014) മൈക്കൽ ജാക്സന്റെ മോട്ടോനിൽ നിന്നും ഓഫ് ദ് വാളിലെക്കുള്ള യാത്ര (2016) സംഗീത പര്യടനങ്ങൾ ബാഡ് ടൂർ (1987–89) ഡെയ്ഞ്ചൊറസ് വേൾഡ് ടൂർ (1992–93) ഹിസ്റ്ററി വേൾഡ് ടൂർ (1996–97) എം ജെ ഫ്രണ്ട്സ് (1999) ദിസ് ഈസ് ഇറ്റ് (2009–10; നിർത്തിവെച്ചു.) ഇതും കാണുക Book: Michael Jackson Wikipedia books are collections of articles that can be downloaded or ordered in print.
Honorific nicknames in popular music List of cover versions of Michael Jackson songs List of songs recorded by Michael Jackson List of unreleased songs recorded by Michael Jackson Michael Jackson-related games Personal relationships of Michael Jackson മൈക്കൽ ജാക്സൺ സ്വാധീനിച്ച കലകാരന്മാരുടെ പട്ടിക List of awards and nominations received by Michael Jackson മൈക്കൽ ജാക്സന്റെ സാംസ്കാരിക സ്വാധീനം അവലംബം ബിബ്ലിയോഗ്രഫി പുറത്തേക്കുള്ള കണ്ണികൾ Michael Jackson എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് മൈക്കൽ ജാക്സൺ ട്വിറ്ററിൽ മൈക്കൽ ജാക്സൺ ഫേസ്‌ബുക്കിൽ ഇന്റർനെറ്റ് മൂവി ഡാറ്റാബേസിൽ നിന്ന് മൈക്കൽ ജാക്സൺ
ഏൺസ്റ്റ് വോൺ ഡോനാനി ഇംഗ്ലീഷ് വിലാസം https://ml.wikipedia.org/wiki/Ern%C5%91_Dohn%C3%A1nyi ഏൺസ്റ്റ് വോൺ ഡോനാനി
ഏൺസ്റ്റ് വോൺ ഡോനാനി ഹംഗേറിയൻ പിയാനിസ്റ്റും സംഗീത രചയിതാവുമായിരുന്നു.
1877 ജൂലൈ 27-ന് ബ്രാറ്റിസ്ലാവയിൽ ജനിച്ചു .
ഗണിതശാസ്ത്രത്തിൽ പ്രൊഫസറായ പിതാവും ബുഡാപെസ്റ്റ് അക്കാദമി ഒഫ് മ്യൂസിക്കിലെ കാൾ ഫോസ്റ്റ്നറും പിയാനോ വിദഗ്ദ്ധനായ സ്റ്റീഫൻ തോമാനും സംഗീത രചയിതാവായ ഹാൻസ് കെസ്ലറുമാണ് ഡോനാനിക്ക് പരിശീലനം നൽകിയത്.
1897-ൽ ബിരുദം നേടിയ ഡോനാനി, യൂജിൻ ഡി ആൽബർട്ടിന്റെ മേൽനോട്ടത്തിൽ പിയാനോ പരിശീലനം നടത്തി.
വിദേശ പര്യടനം
1897 ഒക്ടോബർ ഒന്നിനാണ് ബർലിനിൽ ഡോനാനിയുടെ ആദ്യത്തെ പിയാനോ സംഗീതം അരങ്ങേറിയത്.
തുടർന്ന് പിയാനോ സംഗീതം അവതരിപ്പിക്കാനായി ഡ്രെസ്ഡൻ, ഫ്രാങ്ക്ഫർട്ട്, വിയന്ന തുടങ്ങിയ സ്ഥലങ്ങളിൽ പര്യടനം നടത്തി.
1898-ൽ ലണ്ടനിലും അമേരിക്കയിലും അനേകം പരിപാടികൾ അവതരിപ്പിച്ചു.
ബർലിനിലെ ഹോഷ്യുൾ ഫോർ മ്യൂസിക്കിൽ 1908 മുതൽ 1915 വരെ പിയാനോ പ്രൊഫസറായിരുന്നു.
പിന്നീട് ബുഡാപെസ്റ്റിൽ താമസമുറപ്പിക്കുകയും കോൺസ് ഡയറക്റ്ററായി സേവനമനുഷ്ഠിക്കുകയും ചെയ്തു.
1945 വരെ ഹംഗേറിയൻ അക്കാദമിയുടേയും ഡയറക്ടറായിരുന്നു.
രണ്ടാം ലോകയുദ്ധകാലത്ത് രണ്ടു പുത്രന്മാരെയും നഷ്ടപ്പെട്ട ഡോനാനി ഇംഗ്ലണ്ടിലും അമേരിക്കയിലും പര്യടനങ്ങൾ നടത്തുകയും അധ്യാപകവൃത്തിയിൽ ഏർപ്പെടുകയും ചെയ്തു.
1949-ൽ ഫ്ലോറിഡ സ്റ്റേറ്റ് യൂണിവേഴ്സിറ്റിയിൽ പ്രൊഫസർ ഒഫ് പിയാനോ ആൻഡ് കോംപോസിഷൻ ആയി നിയമിക്കപ്പെട്ടു.
ഡൊനാനിയുടെ കൃതികൾ
ഹംഗേറിയൻ കാല്പനികയുഗത്തിന്റെ അന്ത്യഘട്ടത്തിലാണ് ഡോനാനി സംഗീതരചന നടത്തിയിരുന്നത്.
ലോകപ്രസിദ്ധ സംഗീതജ്ഞനായ ബ്രാംസിൽ നിന്ന് ഇദ്ദേഹം പ്രചോദനം ഉൾക്കൊള്ളുകയുണ്ടായി.
ഡോനാനിയുടെ ആദ്യകാല കൃതികളെ ബ്രാംസ് പുകഴ്ത്തിയിട്ടുമുണ്ട്.
സിംഫണി ഇൻ എഫ് (1896-ൽ ഹംഗേറിയൻ മില്ലെനിയം പ്രൈസ് നേടിയകൃതി) പിയാനോ ക്വിൻറ്ററ്റ് ഇൻസിമൈനർ വേരിയേഷൻസ് ഫോർ പിയാനോ കൺസെർട്ടോ ഫോർ പിയാനോ സൊണാറ്റാ ഫോർ സെല്ലോ ആൻഡ് പിയാനോ സ്ട്രിങ് ക്വാർടെറ്റ് ടാൻറ്റെ സിമോണാ വേരിയേഷൻസ് ഓൺ എ നഴ്സറി സോങ് വേരിയേഷൻസ് ഓൺ എ ഹംഗേറിയൻ ഫോക് സോങ് ദ് ടവർ ഒഫ് ദ് വൊയ്വോഡ് ഡൂസൻ ഡോർഫ് ഫെസ്റ്റിവൽ ഓവർച്വർ സെഗഡിൻ മാസ് അമേരിക്കൻ റാപ് സൊഡി
മുതലായവയാണ് മുഖ്യരചനകൾ.
1960 ഫെബ്രുവരി 9-ന് ന്യൂയോർക്കിൽ ഡോനാനി അന്തരിച്ചു.
അതേ വർഷം മെസേജ് ടു പോസ്റ്ററിറ്റി എന്ന പേരിൽ ആത്മകഥാപരമായ ഒരു ലഘുലേഖ പ്രസിദ്ധീകരിക്കപ്പെട്ടു.
പുറത്തേക്കുള്ള കണ്ണികൾ https://www.allmusic.com/artist/ernst-von-dohnányi-mn0001183966 http://www.soundfountain.org/rem/remdohn.html Archived 2019-08-12 at the Wayback Machine https://imslp.org/wiki/List_of_compositions_by_Ernő_Dohnányi http://www.88keys.com/docs/composers_orig/dohnanyi.html Archived 2014-04-08 at the Wayback Machine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോനാനി, ഏൺസ്റ്റ് വോൺ (1877 - 1960) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഗെറിറ്റ് ഡൗ ഇംഗ്ലീഷ് വിലാസം https://ml.wikipedia.org/wiki/Gerrit_Dou ഗെറിറ്റ് ഡൗ സ്വയം രചിച്ച ചിത്രം
ഡച്ച് ചിത്രകാരനായിരുന്നു ഡൗ ഗെറിറ്റ് (1613 ഏപ്രിൽ 7 – 1675 ഫെബ്രുവരി 9).
ലീഡനിൽ ജനിച്ച ഡൗ അവിടെത്തന്നെയാണ് പ്രവർത്തനങ്ങൾ കേന്ദ്രീകരിച്ചത്.
1628-ൽ റെംബ്രാൻഡിന്റെ ശിഷ്യനായി.
ആദ്യകാലത്ത് വരച്ച അന്ന ആൻഡ് ദ് ബ്ലൈന്റ് റ്റോബിറ്റ് എന്ന ചിത്രം റെംബ്രാൻഡിന്റെ സഹായത്തോടെ പൂർത്തിയാക്കിയതാണെന്നു കരുതപ്പെടുന്നു.
റംബ്രാൻഡ് ആംസ്റ്റർഡാമിലേക്കു പോയശേഷം ഡൗ സ്വന്തമായൊരു ശൈലി രൂപപ്പെടുത്തി.
ചിത്രങ്ങൾ ചെറിയ തോതിലാണെങ്കിലും ഏറെ സൂക്ഷ്മതയോടെ വരയ്ക്കുന്നതിൽ ഇദ്ദേഹം ശ്രദ്ധ കേന്ദ്രീകരിച്ചിരുന്നു.
പ്രവർത്തന സാഹചര്യത്തേയും ഉപകരണങ്ങളേയും സംബന്ധിച്ച് നിർബന്ധ ബുദ്ധിക്കാരനായിരുന്നു ഡൗ.
തന്മൂലം എല്ലാം ഒത്തിണങ്ങുന്ന സാഹചര്യത്തിൽ മാത്രമേ മികച്ച കലാസൃഷ്ടിക്ക് ഒരുമ്പെട്ടി രുന്നുള്ളൂ.
ഡൗവിന്റെ ചിത്രങ്ങൾ
ഡൗവിന്റെ ചില ചിത്രങ്ങൾ മാഗ്നിഫൈയിങ് ഗ്ലാസ്സിന്റെ സഹായത്തോടെ രചിച്ചവയാണ്.
അനേക വിഷയങ്ങളെക്കുറിച്ച് ചിത്രങ്ങൾ വരച്ചുവെങ്കിലും ഭവനങ്ങളുടെ ഉൾഭാഗം ചിത്രീകരിക്കുന്നതിലാണ് ഡൗ കൂടുതൽ വൈദഗ്ദ്ധ്യം കാട്ടിയത്.
കൃത്രിമ വെളിച്ച ത്തിൽ തിളങ്ങുന്ന ഗൃഹോപകരണങ്ങൾ അതിസൂക്ഷ്മമായി വരച്ചിരുന്നു.
1648-ൽ മറ്റൊരു ചിത്രകാരനായ ജാൻസ്റ്റിനുമായി ചേർന്ന് ലീഡ നിൽ ഗിൻഡ് ഒഫ് സെയ്ന്റ് ലൂക്കിനു രൂപംനൽകി.
സ്റ്റിനിനെ അപേക്ഷിച്ച് ഡൗ കൂടുതൽ ധനവും പ്രശസ്തിയും നേടി.
റെംബ്രാൻഡിന്റെ ചിത്രങ്ങളേക്കാൾ കൂടിയ വിലയ്ക്കാണ് ഡൗവിന്റെ ചിത്രങ്ങൾ വിറ്റഴിഞ്ഞിരുന്നത്.
ഇംപ്രഷനിസം അരങ്ങേറിയതോടെയാണ് ഈ ചിത്രങ്ങൾക്കു വിലയിടിവു സംഭവിച്ചത്.
സ്വന്തം വർക്ക്ഷോപ്പിൽ ഡൗ അനേകം ശിഷ്യന്മാർക്ക് പരിശീലനം നൽകിയിരുന്നു.
അവലംബം https://www.nationalgallery.org.uk/artists/gerrit-dou https://www.getty.edu/art/collection/person/103JQT https://arthistorynewsreport.blogspot.com/2012/03/gerrit-dou-16131675-painter-of-dutch.html?m=1 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൌ, ഗെറിറ്റ് (1613 - 75) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റെംബ്രാന്റ് ഇംഗ്ലീഷ് വിലാസം https://ml.wikipedia.org/wiki/Rembrandt
നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്നു റെംബ്രാന്റ് വാങ് റേയ്ൻ .
(ജൂലൈ 15, 1606 – ഒക്ടോബർ 4, 1669 ).
റെംബ്രാണ്ട് ഹാർമെൻസൂൺ വാങ് റേയ്ൻ (ഇംഗ്ലീഷ്:Rembrandt Harmenszoon van Rijn) എന്നാണ്‌ പൂർണ്ണനാമം.
ചരിത്രകാരന്മാർ ഡച്ച് ജനതയുടെ സുവർണ്ണകാലഘട്ടം എന്ന് വിശേഷിപ്പിക്കുന്ന കാലഘട്ടത്തിലാണ്‌ അദ്ദേഹത്തിന്റെ രചനകൾ സൃഷ്ടിക്കപ്പെടുന്നത്.
സൗഭാഗ്യപൂർണ്ണമായ യൗവനകാലവും ദുരിതം നിറഞ്ഞ വാർദ്ധക്യവും അദ്ദേഹത്തിന്റെ ജീവിതത്തിന്റെ പ്രത്യേകതയായിരുന്നു.
അദ്ദേഹത്തിന്റെ മിക്ക ചിത്രങ്ങളും കലാസ്വാദകരുടെ ശ്രദ്ധ പിടിച്ചു പറ്റിയവയായിരുന്നു.
മൂന്ന് മാധ്യമങ്ങളിലെ നൂതനവും സമൃദ്ധവുമായ ഒരു മാസ്റ്ററായിരുന്നു റിമ്രാന്റ്, കലാചരിത്രത്തിലെ ഏറ്റവും മികച്ച വിഷ്വൽ ആർട്ടിസ്റ്റുകളിൽ ഒരാളായും ഡച്ച് കലാ ചരിത്രത്തിലെ ഏറ്റവും പ്രധാനപ്പെട്ടയാളായും അദ്ദേഹം കണക്കാക്കപ്പെടുന്നു.
പതിനേഴാം നൂറ്റാണ്ടിലെ മിക്ക ഡച്ച് മാസ്റ്റേഴ്സിൽ നിന്ന് വ്യത്യസ്തമായി, റെംബ്രാൻഡിന്റെ കൃതികൾ ഛായാചിത്രങ്ങളും സ്വയം ഛായാചിത്രങ്ങളും മുതൽ പ്രകൃതിദൃശ്യങ്ങൾ, വർഗ്ഗ രംഗങ്ങൾ, സാങ്കൽപ്പികവും ചരിത്രപരവുമായ രംഗങ്ങൾ, ബൈബിൾ, പുരാണ തീമുകൾ, മൃഗപഠനങ്ങൾ എന്നിവ വരെയുള്ള വൈവിധ്യമാർന്ന ശൈലിയും വിഷയങ്ങളും ചിത്രീകരിക്കുന്നു.
ഡച്ച് കല (പ്രത്യേകിച്ച് ഡച്ച് പെയിന്റിംഗ്), യൂറോപ്പിൽ ആധിപത്യം പുലർത്തിയിരുന്ന ബറോക്ക് ശൈലിക്ക് വിരുദ്ധമായി പലവിധത്തിൽ ചരിത്രകാരന്മാർ ഡച്ച് സുവർണ്ണ കാലഘട്ടം എന്ന് വിളിക്കുന്ന ഒരു വലിയ സമ്പത്തിന്റെയും സാംസ്കാരിക നേട്ടത്തിന്റെയും കാലഘട്ടത്തിലാണ് അദ്ദേഹം കലയ്ക്ക് നൽകിയ സംഭാവനകൾ.
പ്രധാനപ്പെട്ട പുതിയ വിഭാഗങ്ങൾക്ക് തുടക്കമിട്ടു.
ഡച്ച് സുവർണ്ണ കാലഘട്ടത്തിലെ പല കലാകാരന്മാരെയും പോലെ, ഡെൽ‌ഫിലെ ജാൻ‌ വെർ‌മീറിനെപ്പോലെ, റെംബ്രാൻ‌ഡും ഒരു കലാ കലക്ടറും ഡീലറുമായിരുന്നു.
അദ്ദേഹം 1606 ജൂലൈ 15 -നു, ലൈഡൻ എന്ന സ്ഥലത്ത് ജനിച്ചു.
ഹാർമാൻ ഗെരീത്സൂൺ വാന്ദ് റേയ്ൻ ആയിരുന്നു പിതാവ്.
റെംബ്രാന്റ്   അവരുടെ കുടുംബത്തിലെ ഒൻപതാമത്തെ കുട്ടിയായിരുന്നു .
കുടുംബം സാമ്പത്തികമായി ഉയർന്ന നിലയിലായിരുന്നു.
ചെറുപ്പത്തിലേ റെംബ്രാന്റ് ലത്തീൻ പഠിക്കുകയും പിന്നീട് ലൈഡൻ സർവകലാശാലയിൽ ചേരുകയും ചെയ്തു.
ചിത്രരചനയിലുള്ള താല്പര്യം മൂലം അദ്ദേഹം ലൈഡനിലെ ചിത്രകാരനായ  യാക്കോബ് വാങ് സ്വാനെൻബർഗിന്റെ കീഴിൽ പരിശീലനത്തിനായി ചേർന്നു.
മൂന്നുവർഷം അദ്ദേഹത്തിനു കീഴിൽ ചിത്രരചന അഭ്യസിച്ചു.
അതിനുശേഷം ആംസ്റ്റർഡാമിലെ പീത്തർ ലാസ്റ്റ്മാൻ എന്ന ചിത്രകാരനു കീഴിൽ ആറുമാസം പരിശീലിച്ചു.
താമസിയാതെ അദ്ദേഹം സുഹൃത്തായ യാൻ ലീവേൻസുമായി ചേർന്ന് ഒരു ചിത്രരചനാശാല ആരംഭിച്ചു.
(1624-1625) അദ്ദേഹം വിദ്യാർത്ഥികളെ ചിത്രരചന പഠിപ്പിക്കുവാനും  ആരംഭിച്ചു.
1629-ൽ കോൺസ്റ്റാന്റീൻ യൂജീൻ എന്ന പൊതുപ്രവർത്തകൻ റെംബ്രാന്റിന്റെ പ്രതിഭയെ തിരിച്ചറിയുകയും അദ്ദേഹത്തെ ഹേഗിലെ കോടതിയുടെ ജോലിക്കായി നിയോഗിക്കുകയും ചെയ്തു.
ഈ ബന്ധത്തിലൂടെ അദ്ദേഹത്തിന്റെ നിരവധി ചിത്രങ്ങൾ ഫ്രെഡ്റീക് ഹെൻറി രാജകുമാരൻ കാണാനിടയാകുകയും അങ്ങനെ ചിത്രങ്ങൾ വിറ്റുപോകുകയും ചെയ്തു.
1631 -ൽ അദ്ദേഹം ആംസ്റ്റർഡാമിലേക്ക് താമസം മാറ്റി.
പല ആളുകളും റെംബ്രാന്റിനെ കുറിച്ച് കേട്ടിട്ടുണ്ടായിരുന്നു.
അവർക്ക് റെംബ്രാന്റ് തങ്ങളുടെ ഛായാചിത്രങ്ങൾ വരയ്ക്കണമായിരുന്നു.
ഇതാണ് ആംസ്റ്റർഡാമിലേക്ക് താമസം മാറാൻ കാരണം.
സാസ്കിയ വാൻ ഉയ്ലെൻബെർഗ് എന്ന സ്ത്രീയെ റെംബ്രാന്റ് വിവാഹം ചെയ്തു.
ഈ ദമ്പതികൾക്ക് 4 കുട്ടികൾ ജനിച്ചു എങ്കിലും ഇവരിൽ 3 പേർ വളരെ ചെറുപ്പത്തിലേ മരിച്ചുപോയി.
സാസ്കിയയുടെ മരണശേഷം റെംബ്രാന്റ് തന്റെ വേലക്കാരിയായിരുന്ന ഹെണ്ട്രിക്ജ് സ്സ്റ്റോഫെത്സ് എന്ന സ്ത്രീയോടൊത്ത് താമസം തുടങ്ങി.
ഇവർക്ക് കൊർണേലിയ എന്ന ഒരു മകൾ ഉണ്ടായി.
റെംബ്രാന്റ് ആംസ്റ്റർഡാമിൽ 1669 ഒക്ടോബർ 4 -നു മരിച്ചു.
റെംബ്രാന്റ് വരച്ച ചിത്രങ്ങൾ ദ് നൈറ്റ് വാച്ച് ഒരു കുട്ടിയുടെ ഛായാചിത്രം സ്വന്തം ഛായാചിത്രം (1638-39 ) അവലംബം ↑ http://forvo.com/word/rembrandt_van_rijn/
വിൻസന്റ് വാൻഗോഗ് ഇംഗ്ലീഷ് വിലാസം https://ml.wikipedia.org/wiki/Vincent_van_Gogh
വിൻസെന്റ് വില്ലെം വാൻ‌ഗോഗ് , ( മാർച്ച് 30 , 1853 - ജൂലൈ 29 , 1890 ) ഒരു ഡച്ച് ചിത്രകാരനായിരുന്നു .
വാൻ‌ഗോഗ് ചിത്രങ്ങളുടെ വൈകാരികതയും വർണ്ണവൈവിദ്ധ്യവും ഇരുപതാംനൂറ്റാണ്ടിലെ പാശ്ചാത്യകലയിൽ നിർണായകസ്വാധീനം ചെലുത്തി .
തന്റെ ജീവിതകാലത്ത് കഠിനമായ ഉത്കണ്ഠയും മാനസിക അസ്വാസ്ഥ്യങ്ങളും വാൻ‌ഗോഗിനെ വേട്ടയാടി.
തന്റെ 37- മത്തെ വയസ്സിൽ താരതമ്യേന അപ്രശസ്തനായി ആത്മഹത്യ ചെയ്ത വാൻ‌ഗോഗിന്റെ പ്രശസ്തി മരണശേഷം നാൾക്കുനാൾ വർദ്ധിച്ചു.
ലോകത്തേറ്റവും തിരിച്ചറിയപ്പെടുന്നതും വിലയേറിയവയും ആണ് ഇന്ന് വാൻ‌ഗോഗ് ചിത്രങ്ങൾ .
കത്തുകൾ വിൻസന്റ് c. 1873 തന്റെ 19-ാം വയസ്സിൽ.
ഈ ഫോട്ടോ എടുത്തത്, അദ്ദേഹം, ഗൗപ്പിൽ ആന്റ് കൈസിൽ ഗാലറിയുടെ  ഹേഗിലെ ബ്രാഞ്ചിൽ  ജോലി ചെയ്യുമ്പോഴാണ് , തിയോ 1888 -ൽ തന്റെ 31-ാം വയസ്സിൽ.
വാൻഗോഗിനെ പ്രോത്സാഹിപ്പിച്ചതും ജീവിതകാലം മുഴുവൻ ഒരു ഉറ്റ സുഹൃത്തെന്നപോലെ കൂടെയുണ്ടായതും തിയോ തന്നെയാണ്.
അവർ രണ്ടുപേരേയും ഒരുമിച്ച് ഓവെർസുർവായിസ് എന്ന സ്ഥലത്ത് അടക്കം ചെയ്തു.
വാൻ ഗോഗിനെ കുറിച്ചുള്ള സമഗ്രമായതും അടിസ്ഥാനപരവുമായ കാര്യങ്ങൾ അറിയാൻ സഹായിച്ചത് അദ്ദേഹം സ്വന്തം സഹോദരനായ തിയോ വാൻ ഗോഗ് എന്ന ആർട്ട് ഡീലർക്ക്  എഴുതിയതും തിയോ സൂക്ഷിച്ചു വച്ചിരുന്നതുമായ കത്തുകളാണ് .
ഈ കത്തുകളെ ആധാരമാക്കി  വാൻഗോഗ് എന്ന ചിത്രകാരന്റെ വ്യക്തിഗത ചിന്തകളേയും, അഭിപ്രായങ്ങളേയും  ആഴത്തിൽ അപഗ്രഥിക്കാൻ  കഴിയുന്നു .
തിയോ തന്റെ സഹോദരന് മാനസികവും സാമ്പത്തികവുമായ പിന്തുണ നൽകി.
അവരുടെ ജീവിതാന്ത്യം വരെയുള്ള സൗഹൃത്ബന്ധവും, കലയെകുറിച്ചുള്ള വിൻസെന്റിന്റെ അഭിപ്രായവും 1872-1890 കാലഘട്ടത്തിൽ ഇവർ കൈമാറിയ നൂറുകണക്കിനു കത്തുകളിൽ നിന്നും വായിച്ചെടുക്കാം.
ഈ ശേഖരത്തിൽ 600ലേറെ കത്തുകൾ വിൻസൻറ്   തിയോക്കും, 40 എണ്ണം തിയോ വിൻസെന്റിനുമെഴുതിയവയാണ് .
എങ്കിലും അവയിൽ പലതും തിയതികളില്ലാത്തവയാണ്, അതുകൊണ്ട് തന്നെ കലാചരിത്രകാരന്മാർ  കത്തുകളിലെ  സംഭവങ്ങളെ, വിഷയങ്ങളെ  അടിസ്ഥാനമാക്കി തിയതി ക്ലിപ്തപ്പെടുത്താൻ  ശ്രമിച്ചിരിക്കുന്നു , .
പ്രശ്നങ്ങൾ തീരുന്നില്ല, പ്രതേകിച്ച് ആർലെസ്സിൽ നിന്ന് വന്നവയുടെ  കാര്യത്തിൽ.
കാരണം ആ സമയത്ത് വാൻ ഗോഗ് ഏകദേശം 200 കത്തുകൾ  തന്റെ കൂട്ടുകാർക്ക് എഴുതിയിരുന്നു, ഫ്രെഞ്ചിലും, ഇംഗ്ലീഷിലും എഴുതിയിട്ടുള്ള ഈ കത്തുകളുടെ തിയ്യതി  ഇനിയും കൃത്യമായി രേഖപ്പെടുത്താനായിട്ടില്ല .
വിൻസെന്റ്, പാരീസിലായിരുന്നപ്പോൾ    വിൻസെൻറും തിയോയും   ഒരുമിച്ചാണ് താമസിച്ചിരുന്നത്, അതുകൊണ്ടുതന്നെ  ആ കാലയളവിൽ കത്തുകളൊന്നുമില്ല.
തിയോവിൽ നിന്നും വിൻസെൻറിലേക്കും  , വിൻസെൻറിൽ   നിന്ന് തിയോവിലേക്കുമുള്ള കത്തുകൾക്കു പുറമേ, അദ്ദേഹത്തിന്റെ സഹോദരിയായ വില്ലിനും, അവളുടെ കൂട്ടുകാരിയായ ലൈൻ ക്രീയെസ്സെ ക്കും പിന്നെ വാൻ റാപ്പാർഡ് , എമിലി ബെർനാർഡ് എന്നിവർക്കും അയച്ച കത്തുകളുമുണ്ട്  ശേഖരത്തിൽ.
ആദ്യകാല ജീവിതം വാൻഗോഗ് വരച്ച തന്റെ മാതാവായ അന്ന കോർണേലിയയുടെ ചിത്രം
നെതെർലാണ്ടിലെ ഗ്രൂട്ട്-സിൻഡെർട്ട്‌ എന്ന ഗ്രാമത്തിൽ 1853 മാർച്ച്‌ 30 ന് ആണ് വാൻ‌ഗോഗിന്റെ ജനനം.
തിയോഡറസ് വാൻ‌ഗോഗ് എന്ന പാതിരി ആയിരുന്നു പിതാവ്.
അന്ന കോർണേലിയ കാർബെൻറ്സ്‌ എന്നായിരുന്നു മാതാവിന്റെ പേര്.
വിൻസെന്റിനേക്കാൾ ഒരു വർഷം മുമ്പ് ചാപിള്ളയായി പിറന്ന കുഞ്ഞിന്റെ പേരും വിൻസെൻറ് എന്നു തന്നെയായിരുന്നു .
വിൻസെന്റിന് ആ പേര് ലഭിച്ചത് തന്റെ മുത്തച്ഛനിൽ നിന്നാണ്.
പേരുകളുടെ പുനരാവർത്തനം അക്കാലത്ത് സാധാരണയായിരുന്നു.
വിൻസെന്റ് എന്നത് വാൻ ഗോഗ് കുടുംബത്തിലെ  പല അംഗങ്ങൾക്കും  നല്കപ്പെട്ട   പേരാണ് .
കൊത്തുപണിയിൽ വലിയ വിജയം നേടിയ വ്യക്തിയായിരുന്നു മുൻതലമുറയിലെ വിൻസന്റ് വാൻ ഗോഗ് (1729 - 1802).
മുത്തച്ഛൻ വിൻസെന്റ് (1789 - 1874), 1811-ൽ ലൈഡൻ യൂണിവേഴ്സിറ്റിയിൽ നിന്ന് വൈദിക ശാ സ്ത്രത്തിൽ(തിയോളജി) ബിരുദമെടുത്ത് വൈദികവൃത്തിയിൽ ഏർപെട്ടു.
മുത്തച്ഛന് ആറ് മക്കളാണുണ്ടായിരുന്നത്.
അതിലൊരാൾ വിൻസന്റ് വാൻ ഗോഗ്(1820-1888)   ചിത്രവിപണിയിൽ ആർട്ട് ഡീലറായിരുന്നു.
വാൻഗോഗിന്റെ കത്തുകളിലെ സെന്റ് അമ്മാവൻ ഈ വ്യക്തിയാണ്.
കലാവിപണി, ക്രൈസ്തവസഭ എന്നിങ്ങനെ രണ്ട് മേഖലകളിലായിരുന്നു വാൻ ഗോഗ് കുടംബം പൊതുവെ  ഏർപെട്ടിരുന്നത്.
തിയോ(ജനനം,1857) കോർ(ജനനം1867) എന്നീ സഹോദരന്മാരും അന്ന( ജനനം 1855), എലിസബത്ത്(ജനനം1859),  വില്ലെമിന(ജനനം1862),എന്നീ സഹോദരിമാരും വിൻസെൻറിന് ഉണ്ടായിരുന്നു.
വിദ്യാഭ്യാസം, സ്കൂൾ ജീവിതം വിൻസെന്റ് c. 1866 , ഏകദേശം ഒരു 13-ാം വയസ്സിലെ ഫോട്ടോ
വിൻസെന്റ്   ഗൗരവക്കാരനും, ചിന്താശീലനുമായ  കുട്ടിയായിരുന്നു.
1860 കളിലാണ് അദ്ദേഹം സുണ്ടെർട്ടിലെ ഗ്രാമപ്പള്ളിക്കൂടത്തിൽ   ഒരു കത്തോലിക്കൻ ഗുരുവിന്റെ കീഴെ വിദ്യാഭ്യാസത്തിനായി ചെന്നത്.
പിന്നെ കുറച്ചുകാലം  വീട്ടിലിരുന്ന്   ഒരു ഗുരുനാഥയുടെ കീഴിൽ  പഠനം തുടർന്നു.
1864 ഓക്ടോബർ 1ന്  വിൻസെൻറ്  സെവൻബെർഗൻ എന്ന സ്ഥലത്തുനിന്നും 20 മൈൽ (32 കി.മീ) അകലെ ജാൻ പ്രോവിലിയുടെ ബോർഡിങ്ങ് സ്ക്കൂളിൽ ചേർന്നു.
വീട്ടിൽ നിന്ന്  വിട്ടു നില്ക്കാൻ   വിൻസെൻറിന് വൈഷമ്യമുണ്ടായിരുന്നു.
തിരിച്ചു വരാൻ ഏറെ ബഹളം കൂട്ടിയെങ്കിലും അച്ഛനമ്മമാർ  വിൻസെൻറിനെ   1866-ൽ   ടിൽബർഗിൽ വില്ല്യം രണ്ടാമന്റെ പേരിലറിയപ്പെട്ടിരുന്ന   മിഡിൽ സ്കൂളിലേക്ക്  പഠിക്കാൻ അയച്ചു.
വിൻസെൻറ്  അവിടേയും അസന്തുഷ്ടനായിരുന്നു.
ടിൽബർഗിലെ ഡ്രോയിംഗ് മാസ്റ്റർ  ഏറെ പേരുകേട്ട  കോൺസ്റ്റാൻജിൻ സി. ഹുയ്സമാൻസ്  എന്ന ചിത്രകാരനായിരുന്നു.
അദ്ദേഹം  വിൻസെൻറിനെ   ചിത്രമെഴുത്തിന്റെ ആദ്യപാഠങ്ങൾ   പഠിപ്പിച്ചു.
ചിത്രമെഴുത്തിന്റെ സാങ്കേതികവശങ്ങൾക്കല്ല, അതിന്റെ  വൈകാരിക അനുഭൂതികൾക്കാണ്  ഹുയ്മാൻസ് പ്രാധാന്യം നല്കിയത്.
ചിത്രമെഴുത്തിനോട് ചെറുപ്രായത്തിലേ    താത്പര്യം തോന്നിത്തുടങ്ങിയിരുന്നെങ്കിലും, പൊതുവെ അസന്തുഷ്ടനും അതൃപ്തനുമായിരുന്ന  വിൻസെൻറിൽ  അധ്യാപകന് വലിയ സ്വാധീനം ചെലുത്താനായില്ല.
പില്കാലത്ത് വാൻഗോഗ്  സ്വയം  വളർത്തിയെടുത്ത  ചിത്രമെഴുത്തു ശൈലിക്ക്   ആദ്യകാല ചിത്രങ്ങളുമായി സാമ്യങ്ങളൊന്നുമില്ല .
1868 -ൽ വിൻസെൻറ്   പൊടുന്നനെ  സ്ക്കൂൾ പഠനം  ഉപേക്ഷിച്ച് വീട്ടിലേക്ക് തിരിച്ചുവന്നു.
പില്കാലത്ത്   തിയോക്ക് എഴുതിയ കത്തിൽ തന്റെ കുട്ടിക്കാലത്തെ ഇങ്ങനെ വിശേഷിപ്പിക്കുന്നുണ്ട്, "എന്റെ കുട്ടിക്കാലം നിഷ്പ്രഭവും, ഉദാസീനത നിറഞ്ഞതും, ശൂന്യവും കൂടിയായിരുന്നു ".
തൊഴിൽ തേടി
ഒരു ചിത്രകാരനാവാൻ തീരുമാനിക്കുന്നതിന് മുൻപ് വാൻ‌ഗോഗ് പല ജോലികളും ചെയ്തിരുന്നു.
87 ഹാക് ഫോർഡ് റോഡ് ചിത്രവിപണിയിൽ (1869 -1876 Mar.)
1869 ജൂലൈയിൽ,  അമ്മാവനായ സെന്റ്, ഹേഗിലെ ഗൂപിൽ അൻഡ് സീ എന്ന ചിത്ര ഗാലറിയിൽ   വിൻസെൻറിന് ജോലി ശരിപ്പെടുത്തിക്കൊടുത്തു .
1873 ജൂണിൽ  ട്രെയിനിങ്ങ് കഴിഞ്ഞപ്പോൾ,  കമ്പനി  വാൻഗോഗിനെ  ലണ്ടണിലെ ശാഖയിലേക്കയച്ചു, ലണ്ടണിലെ 87 ഹാക്ക് ഫോർഡ് റോഡ് എന്ന സ്ഥലത്ത്  വാൻ ഗോഗ് ലോഡ്ജ് മുറി വാടകക്കെടുത്തു .
ആ ദിനങ്ങളിൽ വിൻസെന്റ്  സന്തുഷ്ടനായിരുന്നു; ജോലിയിൽ വൈദഗ്ദ്ധ്യം നേടുകയും, 20-ാം വയസ്സിൽ സ്വന്തം അച്ഛനേക്കാൾ സമ്പാദിക്കുകയും ചെയ്തു.
തിയോയുടെ ഭാര്യയും വിൻസെന്റിന്റെ ഈ സന്തോഷനാളുകളെകുറിച്ച് പരാമർശിക്കുന്നുണ്ട്.
അങ്ങനെയിരിക്കെയാണ് അദ്ദേഹത്തിന് വീട്ടുടമസ്ഥയുടെ മകളിൽ അനുരാഗം തോന്നുന്നത്,  വാൻ ഗോഗ് ഇക്കാര്യം തുറന്നുപറഞ്ഞെങ്കിലും , തന്റെ  വിവാഹം മറ്റൊരാളുമായി രഹസ്യമായി  ഉറപ്പിച്ചിരിക്കുകയാണെന്ന്   പറഞ്ഞ് പെൺകുട്ടി അഭ്യർഥന തള്ളികളയുകയും ചെയ്തു.
ഇതോടെ വിൻസെൻറ്  അസ്വസ്ഥനായി, ഉൾവലിഞ്ഞ്,  അതിതീവ്രമായ രീതിയിൽ മതത്തിൽ  അഭയം തേടി.
വിൻസെന്റിന്റെ അച്ഛനും, അമ്മാവനും ചേർന്ന് പാരീസിലേക്ക് ഒരു സ്ഥലമാറ്റം തരപ്പെടുത്തികൊടുത്തു, അവിടെവെച്ചാണ്  തന്റെ കമ്പനി   കലയെ ഒരു കച്ചവടസാധനമായി  മാത്രമായാണ്  കാണുന്നതെന്ന യാഥാർഥ്യത്തെക്കുറിച്ച്  വാൻഗോഗ് ബോധവാനായതും അതിനെതിരായി പ്രതികരിച്ചതും.
1876 ഏപ്രിൽ 1-ന് ഗൂപിൽ വിൻസെന്റിനെ ജോലിയിൽ നിന്നും പുറത്താക്കി.
വാൻ ഗോഗ് 1876-ൽ താമസിച്ചിരുന്ന  ഐൽവർതിലെ   "ഹോൽമ് കോർട്ട്" എന്ന വീട്.
, അധ്യാപകൻ, മതപ്രചാരകൻ, (1876 ഏപ്രിൽ- 1878 ജൂലൈ )
റാംസ്ഗെയിറ്റിലെ ഒരു ചെറിയ ബോർഡിങ്ങ് സ്ക്കൂളിൽ   വേതനമില്ലാത്ത  അധ്യാപകനായി ജോലി ചെയ്യുന്നതിന്റെ ഭാഗമായി വിൻസെൻറ് തിരിച്ച് ഇംഗ്ലണ്ടിലേക്ക് എത്തി.
സ്കൂൾ ഉടമ സ്ഥാപനത്തെ  ഐൽവർത്തിലേക്ക് മാറ്റിയപ്പോൾ, വിൻസെൻറും അവരോടൊപ്പം മാറി.
റിച്ച്മണ്ട് വരെ ട്രെയിനിലും, പിന്നെ നടന്നുമാണ് വിൻസെൻറ് സ്ക്കൂളിലെത്തിയത്.
ഇത് ഒട്ടും പ്രായോഗിഗമല്ലാത്തതുകൊണ്ട് വിൻസെൻറിന് അവിടം വിടേണ്ടി വന്നു.
പകരം, അദ്ദേഹം, ക്രിസ്തുവചനങ്ങൾ  പ്രചരിപ്പിക്കാമെന്നേറ്റ്  ഒരു ക്രിസ്തീയപാതിരിയുടെ  സഹായിയായി  മാറി.
ക്രിസ്തുമസ്സ് നാളുകളിൽ, അദ്ദേഹം വീട്ടിലേക്ക് തിരിച്ചെത്തി.
പിന്നീട്  ആറുമാസം ഡോർഡ്രെച്ച് എന്ന സ്ഥലത്തെ, ഒരു പുസ്തക കടയിൽ ജോലി  ചെയ്തു.
പക്ഷെ ഈ പുതിയ സ്ഥലത്ത്,  ജോലിയിൽ  അദ്ദേഹം  ഒട്ടും സന്തോഷവാനല്ലായിരുന്നു.
ക്രിസ്തുമതത്തിൽ നിമഗ്നനായ വിൻസെൻറ്   തന്റെ ഭൂരിഭാഗം സമയവും ചിലവഴിച്ചത്, ബൈബിൾ ഇംഗ്ലീഷിലേക്കും, ഫ്രെഞ്ചിലേക്കും, ജെർമൻ-ലേക്കും തർജ്ജമ ചെയ്യുന്നതിലായിരുന്നു.
ഇക്കാലത്തെ, അദ്ദേഹത്തിന്റെ മുറിയിലെ കുട്ടാളികളിലൊരാളായ, ഗോർലിറ്റ്സ്   പറയുന്നത്, വിൻസെൻറ്  ആഴ്ചയിലൊരിക്കലേ  ആഹാരം  കഴിച്ചിരുന്നുള്ളുവെന്നും,    മാംസഭക്ഷണം തീരെ വർജിച്ചിരുന്നുവെന്നുമാണ്.
വൈദികനാകാനുള്ള ഒരുക്കം( 1878 ജൂലൈ- 1880 മാർച്)
വിൻസെൻറിന്  മതത്തോടുള്ള തീവ്രപ്രതിബന്ധതയെ   ഒരു പുരോഹിതനാകാനുള്ള  ഉൾപ്രേരണയായി   കുടുംബം വിലയിരുത്തി.
ഈ ആഗ്രഹം സഫലീകരിക്കുന്നതിനായി , അദ്ദേഹത്തെ 1877-ൽ ആംസ്റ്റർഡാമിലേക്ക് വേദശാസ്ത്രപഠനത്തിനായി അയച്ചു, അവിടെവച്ചാണ് വിൻസെൻറ് നാവിക സേനയിൽ വൈസ് അഡ്മിറലായിരുന്ന   അമ്മാവൻ ജാൻ വാൻ ഗോഗിനോടൊപ്പം   ഒരുമിച്ച് താമസിച്ചത് .
മറ്റൊരു അമ്മവനായ,  ജോഹന്നാസ് സ്റ്റ്രൈക്കറുടെ മേൽനോട്ടത്തിൽ  വിൻസെന്റ് എൻട്രസ് പരീക്ഷക്ക് തയ്യാറെടുത്തു.
"യേശുവിന്റെ ജീവിതം" എന്ന പുസ്തകം എഴുതിയ ഒരു ക്രിസ്തീയവൈദികൻ  എന്ന നിലക്ക് അറിയപ്പെടുന്ന വ്യക്തിയായിരുന്നു സ്റ്റ്രൈക്കർ.
പക്ഷെ വിൻസെൻറ്  പരീക്ഷയിൽ പരാജയപ്പെടുകയും, 1878-ൽ, ജാൻ അമ്മാവന്റെ വീട്ടിൽ നിന്ന് താമസം മാറ്റുകയും ചെയ്തു.
ബ്രസൽസിന് അരികെയുള്ള ലേക്കനിൽ ഒരു പ്രൊട്ടസ്റ്റന്റ് മിഷനറിസ്കൂളിൽ ,  മൂന്ന് മാസത്തെ  കോഴ്സ് എടുത്തു, പക്ഷെ അതിലും പരാജയപ്പെട്ടു.
1880 കളിൽ കൂസ്മെസ്സിൽ വിൻസെൻറ് താമസിച്ചിരുന്ന വീട്; ഇവിടെവച്ചാണദ്ദേഹം ഒരു കലാകാരനാവാൻ തീരുമാനിച്ചത്